en fi fi fi en en fi fi fi fi fi fi en fi fi fi da fi fi fi fi fi fi fi fi da fi fi fi fi fi fi fi fi fi da fi fi fi fi fi fi fi fi fi fi fi da fi fi fi fi fi fi fi fi fi fi fi fi da fi fi fi fi fi fi fi fi fi fi fi fi fi fi en fi da fi fi fi fi fi fi fi fi fi fi fi da en fi fi fi fi fi fi fi fi fi fi fi fi fi fi da fi fi fi fi fi fi fi fi fi fi fi fi fi fi da fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi fi fi fi da fi fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en en fi fi fi fi fi fi fi fi fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi de fi fi fi fi fi fi fi fi fi fi fi fi de fi fi fi fi fi fi fi fi fi fi fi fi en en fi es en fi en en
On tullut aika kirjoittaa tänne viimeistä kertaa. Aloitin ensimmäisen My lullaby -nimisen blogin 2011 tammikuussa. 2014 vuonna pidin bloggaamisesta taukoa puolisen vuotta ja aloitin puhtaalta pöydältä tämän nykyisen blogini jota olen pitänyt nyt melkein viisi vuotta.
2011-2019 vuosien välissä on tapahtunut paljon - olen mm. mennyt naimisiin, valmistunut sosionomiksi ja saanut kolme lasta. Seuraavaksi olen suuntaamassa pikku hiljaa työelämään takaisin vietettyäni monta vuotta kotiäitinä.
Olen saanut bloggaamisesta hyvin paljon: olen verkostoitunut, tutustunut uusiin ihmisiin, tehnyt monia ihania yhteistöitä, kehittynyt valokuvauksessa ja kirjoittamisessa. Ihan mieletön matka! Nyt kuitenkin mun sydän palaa muille jutuille, ja haluan tehdä sitä, mikä on mun intohimo.
En vielä täysin itsekään tiedä mikä se juttu on, mutta sen tiedän, että tämä blogi alustana ei auta mua täyttämään sitä intohimoa, koska tämä blogi on tällä hetkellä mulle enemmän stressaava kuin ilon lähde. Mulla ei riitä aika siihen, että yhtä blogipostausta varten otan 4-6 onnistunutta kuvaa, muokkaan ne, kirjoitan tekstin, mainostan postausta eri kanavissa ja kommunikoin muiden bloggaajien kanssa.
Harkitsin nimimerkkini muuttamista, sillä tämä juontaa vahvasti blogiini, mutta toisaalta tämä kuvaa myös mun IG-tiliäkin - Jennin kehtolaulu. Eli kaikkea sitä mikä tuottaa mulle iloa ja rauhallisuutta niin kuin kehtolaulu.
jennislullaby tai sähköpostilla jennislullaby(at)hotmail.com. En sano, ettenkö koskaan palaisi blogin pariin, sillä elämäntilanteet muuttuu ja meilläkin lapset kasvaa joten myös siksi jätän tämän blogin tänne auki. Joten kiitos, kun olet lukenut ja kommentoinut juttujani!♥
Category: ajatuksia, blogi, minä, oma elämä
Meidän nuorin lapsista täytti jo yhden vuoden ja vietimme synttäreitä tällä kertaa kettuteemalla. Oli vaikea keksiä teemaa, sillä 1-vuotiaalla nyt ei vielä ihan selkeitä kiinnostuksen kohteita ole. Inspiroidun aina Pinterestistä ja selailin myös eri juhlatarvikekauppojen valikoimaa ja näistä bongasin tuon pikkukettu -teeman.
Tiesin heti, että haluan yrittää tehdä kakusta ketun pään. Nuo kakut eivät ole helpoimmasta päästä, sillä viime vuonna yritin tehdä meidän tytölle kissan, mutten ollut siihen tyytyväinen. Tein nuo korvat etukäteen sokerimassasta ja niihin olin erityisen tyytyväinen.
Mietin päällystänkö koko kakun sokerimassalla vai kreemillä. Vihaan sokerimassoja, koska niitä on ärsyttävä laittaa koko kakun päälle, joten päädyin marenkikreemiin. Multa loppui oranssi elintarvikeväri kesken joten en saanut kreemistä samaa oranssia mitä korvissa oli ja se ärsytti mua. No mutta, itse kakkuun olin todella tyytyväinen muuten. Kreemi olisi voinut olla sileämpi, mutta tää oli tarpeeksi hyvä mulle. Kakun sisällä oli oreo-mansikkatäyte, mutta se oli vähän lattea. Yritän löytää sellaiset hyvät ohjeet erilaisista täytteistä, joita voisi käyttää sitten vaihdellen kakkujen täytteenä.
Toisena kakkuna tein pavlovan eli marenkikakun, jonka täytteenä oli ulkomaalaisia tuoreita mansikoita ja pensasmustikoita. Päällä oli vielä valkosuklaata. Suolaisena oli pieniä lohipiiraita sekä pikkupitsoja. Niistä ei sen tarkempia kuvia ole. Näiden lisäksi oli vielä karkkia ja ruissipsejä tuorejuustolla.
Rakastan juhlien järjestämistä, vaikka niissä onkin aina hirveästi hommaa. Rakastan myös eri teemasynttäreitä. Rakastan sitä, että koristeet ovat sävysävyyn. Minä vaan rakastan kaikkea kaunista. Ja joka kerta ylitän itseni ja saan harjoitella erilaisten kakkujen tekemistä. Se on tosi hienoa. Rakastan nähdä kovan työn lopputuloksen kakun ja eri tarjoilujen muodossa. Se palkitsee. Siksi otan myös näitä kuvia. Toivottavasti nämä voivat tuoda joillekin insipraatiota.
Category: inspiraatio, juhlat, kettusynttärit, lapset, lifestyle, synttärit, syntymäpäivät, teemasynttärit
Hei! Halusin vielä palata elokuiseen viikonloppuun, jolloin vietimme mun äidin 50-vuotisjuhlia perheen kesken. Olimme viikonlopun mun vanhempien luona ja sinne tuli myös mun veljet perheineen.
Meillä oli koko viikonlopun vuokralla palju, jossa käytiin Timon kanssa useampaankin kertaan. Oltiin laitettu jouluvaloja roikkumaan puista, joten illalla vanhempien pihassa paljussa istuessa oli ihana tunnelmavalaistus.
Lauantaina kävimme syömässä Lappajärvellä Kivitipussa ja olimme vuokranneet vesiskootterin ja pari sup-lautaa äidille yllätykseksi. Sen lisäksi sunnuntaina äiti teki meille brunssin ja veljenvaimo oli tehnyt täytekakun ja voileipäkakun.
Pääsinkin kokeilemaan tänä kesänä kahta ihan täysin uutta juttua, sillä en ollut koskaan suppaillut tai ajanut vesijetillä. Suppailussa meni hetki, että sai pidettyä tasapainon seistessä ja vesijetti meni yllättävän kovaa, että piti pitää Timosta kyllä lujaa kiinni, haha.
Oli kyllä ihanan erilainen ja virkistävä viikonloppu perheen kesken, mikä toivottavasti välittyy näistä kuvista.♥
Olen yrittänyt etsiä meille sängynpäätyä kauan! Puhutaan siis ihan vuosista. En ikinä kuitenkaan löytänyt mieluista tai tarpeeksi halpaa. En halunnut kuitenkaan laittaa kovin montaa satasta yhteen sängynpäätyyn.
Yksi perhetuttu sitten myi vanhoja ovia ja ajattelin, että tuosta minä teen sängynpäädyn meille. Mähän tykkään maalaisromanttisesta sisustuksesta, ja olen aina haaveillut vanhojen ovien käyttämisestä sisustuksessa. En ollut koskaan toteuttanut tätä haavetta.
Ostin sitten oven ja ensimmäisenä tein sille soodapesun. Ostin kidesoodaa kaupasta ja ohjeen mukaan sekoitin sekaan vettä ja pesin oven. Soodapesu auttaa lian lisäksi poistamaan hajuja. Pestessäni huomasin, että oven yhdestä välistä alkoi tulla pieniä kärpäsiä, ja ajattelin oven olevan pilalla. Mutta onneksi näin ei ollut! Niiden tulo loppui aikanaan.
Halusin maalata oven kalkkimaalilla, enkä soodapesun jälkeen käsitellyt ovea millään lailla. Aloin vaan sutimaan valkoista kalkkimaalia vanhan maalin päälle. Sen virheen tein, että ehdin jo vahaamaan oven, kunnes muistin, että munhan piti vähän hioa ovesta kulmia vähän auki, että siitä tulisi kuluneen näköinen. No, sehän pölytti sitten kivasti ja lopputulos ei ollut niin hieno. Joten tietysti ensin hionta ja sitten vasta lopuksi vaha. Ehkä ensi kerralla muistan, haha!
Ostimme putkijalat ja Timo rälläkällä otti siitä ylimääräistä pois ja ruuvasi oveen kiinni. Ongelmia tuli hiukan siinä, kun laitettiin sängynpääty paikoilleen ja olisi pitänyt alkaa nukkua. Ovi nimittäin haisi aivan liikaa vahalta, että mulle tuli siitä pää kipeäksi. Viikon verran ovi tuoksui vielä voimakkaasti vahalta, mutta onneksi sekin sitten häipyi. Haha.
Edit. Emme muuten kiinnittäneet päätyä seinään vaan ostimme tarpeeksi lyhyet jalat, että sängyn oma paino pitäisi painavan puuoven paikoillaan. Vaikka kieltämättä olisin halunnut päädyn ehkä hiukan korkeammalle, mutta en halunnut reikiä seinään tms. Joten mennään näin.
Oon kyllä tyytyväinen tähän! Yhteensä rahaa meni n.60€, mikä on todella vähän verrattuna siihen, mitä sängyn päädyt nykyään maksavat kaupassa. Haaveena on joskus tulevaisuudessa tehdä ruokapöytä vanhasta ovesta ja teetättää siihen lasi päälle. Mutta sen aika on joskus, kun on vähän enemmän tilaa.
Mitä mieltä ootte sängynpäädystä? Ootteko te käyttäneet vanhaa ovea sisustuksessa?
Category: DIY, koti, makuuhuone, sisustus
sunnuntai 18. elokuuta 2019
Olen tehnyt viimeisimmän postauksen juhannuksen tienoilla ja olen silloin tällöin blogijuttuja miettinyt. Olen kuitenkin tietoisesti pitänyt näin kesällä taukoa bloggaamisesta, ja mielessä on myös käynyt se haluanko jatkaa vielä bloggaamista.
Tällä hetkellä panostan ehkä hiukan enemmän Instagramiin, koska se on kiireisen arjen takia mulle helpompi. (mut löytää sieltä tosiaan nimimerkillä @jennislullaby) Mutta haluan silti jatkaa bloggaamista joten täällä sitä ollaan! En lupaile mitään, kuinka usein uusia postauksia tulee, sillä en halua tästä mitään paineita. Menen tilanteen mukaan.
Nyt kuitenkin hiukan kuvia ja kuulumisia meidän kesästä!
Meillä oli kyllä tosi ihana kesä! Saatiin nauttia helteistä ja perheen yhteisestä ajasta, sillä Timo oli kuukauden verran lomalla. Me saatiin myös parisuhdeaikaa ja käytiin Timon kanssa kahdestaan esimerkiksi Powerparkissa. Oli ihana reissu ihan kahdestaan ilman lapsia! Lapset myös pärjäs mummolassa tosi hyvin, vaikka olikin ensimmäinen kerta, kun olin meidän 10kk ikäisestä vauvasta erossa noin monta tuntia.
Käytiin meidän kesälomalla myös Sealifessa, pyörähtämässä Linnanmaellä ja lasten kanssa Vesa Keskisen tivolissa Tuurissa. Shoppailtiin myös Ikeassa ja Ideaparkissa sekä juhlittiin veljen tytön ja tädin lapsen 1v synttäreitä ja mun serkun rippijuhlia.
Ollaan tietysti remontoitu meidän kotia, mutta myös rentouduttu paljon ja käyty esimerkiksi piknikillä rannalla pariin kertaan koko perhe. Olen nähnyt myös kavereita ja havahduin siihen, että voin myös iltaisin käydä jossain, kun meidän nuorin lapsi ei mua välttämättä tarvitsekaan iltaisin nukahtaakseen uudestaan.
Kaiken kaikkiaan oli todella ihana ja onnistunut kesä! Ja kuuluu hyvää, vaikka lähiaikoina on aika kiireistäkin ollut. Oonkin vähän yrittänyt priorisoida mun arkea, ja miettiä mitkä asiat on oikeasti tärkeitä ja mistä asioista vois luopua.
Tänä viikonloppuna olin myös ensimmäistä kertaa töissä viiteen vuoteen. Tein pari vuoroa keikkalaisena ja oli kyllä virkistävää! Paljon on siis tapahtunut tässä kesän aikana, ja innoissani odotan tulevaa syksyä.
Millainen kesä teillä on ollut?♥
Category: arki, kuulumiset, lifestyle, oma elämä, perhe
torstai 20. kesäkuuta 2019
Me rauhoitutaan kohta juhannuksen viettoon, mutta halusin vielä tulla tänne blogin puolelle lisäilemään muutaman kuvan meidän olohuoneesta.
Keväällä me vaihdettiin vihdoin uusi laminaatti eteiseen, olohuoneeseen ja keittiöön. Se oli ennen sellanen, onkohan se viralliselta väriltään pyökki? No mut joka tapauksessa sen värinen, mistä en tykännyt yhtään.
Halusin vaalean lattian ja sen värisen, mikä sopisi tuohon lautaseinään täydellisesti joten valinta osui sitten vaalean harmaaseen laminaattiin, joka sattui olemaan K-raudassa tarjouksessa.
Olihan tämä remppaaminen lasten kanssa taas oma juttunsa, mutta nyt laminaatti on lattiassa ja ei siitä vaihtamisesta sen enempää. Lattialistat vielä puuttuu. Pitäis vaan ottaa asiakseen ja käydä katselemassa sopivia. Meillä on vähän huono, kun meillä ei ole autossa vetokoukkua, eikä omisteta pakettiautoa tai peräkärryä tms, että saatais pitkiä listoja tuotua kotiin asti. Mutta tarkoitus olisi tässä kesän aikana jotenkin saada ne järjestymään.
Instagramiin kirjoittelin siitä, että oon tykännyt maalaisromanttisesta sisustuksesta lähes kymmenen vuotta, mutta olen ajatellut ettei rottinki sovi meidän nykyiseen kodin sisustukseen.
Nyt kuitenkin rohkaistuin ja ostin kirppikseltä rottinkivarjostimen. Laitoin meidän ainoan lampunjalan siihen ja sehän sopiikin hyvin! Nimittäin kyllä mun katseet kääntyy aina jos jotain rottinkista nään. Joten enköhän mä rottinkia enemmänkin osta meidän kotiin.
Aikaisempia postauksia meidän olohuoneesta:
Meidän olohuone tällä hetkellä
Category: koti, olohuone, sisustus
sunnuntai 9. kesäkuuta 2019
Illalla lasten mentyä nukkumaan, mulla on yks lempipaikka ylitse muiden. Rakastan nimittäin viettää aikaa meidän terassisohvalla. Kesäillan hiljaisuus ja rauhallisuus.
Silloin on ihana laittaa Spotifysta päälle lempimusiikkia, lukea kirjaa, selailla kännykkää tai vaikka katsoa lempisarjaa. Iltaisin on se aika kun voin rauhoittua päivän menoista ja äänistä, niin oon alkanut nauttia näistä pienistä hetkistä meidän terassilla.
Meidän terassi on hyvin kesken ja en tiedä saadaanko sitä valmiiksi koskaan, mutta tällä hetkellä terassisohva näyttää tältä. Tämä on ehdottomasti mun lempipaikka kesällä.♥
Hyvä muuten, kun tänä keväänä pestiin koko terassi ja öljyttiin se, niin nyt se on ihan siitepölyssä, et sen sais pestä uudestaan. Hirveä homma vaan siirtää noita kaikkia tavaroita ja tyhjätä terassi.
Mullahan kävi aikanaan tosi hyvä tuuri ja satuin olemaan just oikeaan aikaan ja paikkaan paikalla, kun nuo valkoiseksi maalatut lavat sai hakea ilmatteeksi Facebookin roskalava -ryhmän kautta. Tyynyt oon hankkinut siihen kirppikseltä ja patjat Jyskistä.
Oon yrittänyt sisustaa tätä terassia pienellä rahalla ja aika hyvin tosiaan oon onnistunut. Terassi kaipaisi ehkä vielä jotain mattoa ja miksei sohvapöytääkin tuohon, mutta mietin vaan sitä, että kuinka ne kestäisi kosteutta. Tämä meidän terassi kun ei ole täysin sateelta suojassa. Juuri muutama tunti, ennen näitä kuvia, oli tullut ihan kaatamalla vettä.
Myös talvisäilytys mietityttää, koska meillä ei ole juuri mitään varastoa, missä me näitä terassikalusteita säilytetään vaan ne on tässä terassilla myös talvella lumen sataessa osittain myös terassille. Patjat ja tyynyt olen säilyttänyt sisällä ja niillekin on ollut vaikea löytää säilytyspaikkaa, hah.
Tänään olisi vuorossa ystäväperheen lasten synttärit ja muutenkin mukavaa yhdessäoloa perheen kanssa. Mukavaa alkavaa viikkoa!♥
Category: koti, sisustus, terassi
Toukokuun kuulumiset + blogiosoitteen päivitys
tiistai 21. toukokuuta 2019
Tarkkasilmäisimmät varmaan huomasivat, että blogiosoitteeni on muuttunut. Vaikka bloggaan edelleen Bloggerin alustalla, niin minulla on nykyään oma domain eli blogiosoitteeni on lyhykäisyydessään www.jennislullaby.fi. Sain oman domainin yhteistyössä kotimaisen Zoner -nimisen yrityksen kautta.
Mä oon ajatellut kauan oman domainin ottamista, koska onhan se nyt paljon ammattimaisemman oloinen, vaikka harrastuspohjalta tätä teenkin. Oon vaan ajatellut sen olevan todella monimutkaista, etten ole sen enempää siihen perehtynyt.
Voin kyl kertoa, että väärässä olin! Oikeasti mua niin nauratti, kuinka helposti tuo muutos kävikin. Sain Zonerilta todella selkeät ohjeet nopealla aikataululla. Mitään ongelmia ei ole vielä tullut. Vanhasta osoitteesta pitäisi myös liikenne ohjautua tänne uuteen osoitteeseen automaattisesti.
Vietin myös mun viidettä(!!) äitienpäivää, mutta ensimmäistä kertaa kolmen lapsen äitinä. Me ei yleensä osteta lahjaksi mitään erikoista, mutta tänä vuonna Timo oli ostanut mulle uuden puhelimen! Huawei Nova 3:sen.
Olin puhunut kauan uuden puhelimen hankkimisesta, mutta lähinnä odottelin sopivaa tarjousta. Etukäteen olin katsellut tuota mallia joten Timo tiesi kyllä siitä. Mulle tärkeää oli, että puhelimessa on hyvät kamerat sekä edessä että takana. Ja en kyllä voisi tyytyväisempi olla. Tämän postauksen nuo neliönmalliset kuvat on otettu puhelimella.
Vaikka sainkin lahjaksi uuden puhelimen, niin mun kyynelkanavat aukes, kun sain A:lta hänen kerhossa askarteleman kortin.♥ Äitienpäivä aamupalan ja lahjojen jälkeen käytiin mun vanhempien luona kylässä.
Olin Pia Penttalan (mm. psykoterapeutti, Suomen supernanny ja lastensuojelun ammattilainen) luennolla vanhemmuudesta ja otin tämän siitä reissulta, kun joen ylitin. Vaikka hain myös eväitä omaan vanhemmuuteen, niin kyllä sitä taas tuli pieni kipinä omaa ammattiaan kohtaan. Ois hienoa päästä työskentelemään perheiden kanssa sitten, kun työelämään palaan.
Käytiin yks viikonloppu Vaasassa ostoksilla ja samalla pikkuveljen luona. Mukaan ei tosin tarttunut muuta kuin kuvassa oleva kesämekko ja sukkia R:lle. Koin hiukan ärtymystä ja turhautumista kaupoissa, koska jos vaatteet oli muuten hyvän kokoisia, niin ne oli tisseistä aina liian pienet imetyksen takia. En nähnyt järkeä myöskään siinä, että olisin ostanut vaatteita vaan tätä kesää varten, joten tämä mekko pääsee käyttöön vasta ensi kesänä imetyksen päätyttyä. #vainimetysjutut
Mun ystävä kattaa aina niin kauniisti joten pitihän sitä kuva ottaa, kun pienryhmää hänen luonaan pidimme. On mulla vaan niin ihania ystäviä, joille voin kertoa ihan kaiken.♥
Oon myös viettänyt paljon aikaa pihalla lasten kanssa ja kiertänyt paljon kirpputoreja. Laitettiin myös terassi kesäkuntoon ja ollaan sairasteltu tässä kuussa parikin kertaa. Lisäksi oon kantanut kaupasta kotiin lähdevettä, koska meidän vesi oli n. viikon verran juomakelvotonta.  (edit. En keksinyt tätä kirjoittaessa parempaa sanaa, mutta ehkä juomakelvottoman oloista olisi parempi sana :D)
Meidän lähellä tehdään jotain työjuttuja, jonka vuoksi vesi katkaistiin ja sama tehdään huomenna. Veden katkaisun jälkeen tullut vesi oli aluksi ihan ruskeaa ja sitten se oli sameaa. En uskaltanut lapsille sitä ainakaan juottaa. Huomenna lähden evakkoon mun vanhempien luokse ja toivon, että ainakaan vesi ei enää ole ruskeaa, kun palaamme.
Mutta nyt mukavaa loppuviikkoa!♥
Category: lifestyle, oma elämä, yhteistyö
lauantai 18. toukokuuta 2019
Hei! On taas aika päivittää parhaimpia kirppislöytöjä tänne blogin puolelle. Edelleen ostan suurimman osan jutuista kirppiksiltä ja käyn kiertelemässä eri kirppiksiä viikottain. Voisin jossain postauksessa kertoakin mun lemppari kirpputorit täältä Seinäjoen seudulta.
Näiden tässä postauksessa olevien juttujen lisäksi olen ostanut hyvin paljon erityisesti vaatteita ja kenkiäkin lapsille, mutta tällä kertaa en halunnut niitä erityisemmin nostaa esille vaan tähän postaukseen päätyi ne ihan parhaimmat löydöt.
Mä oon halunnu saada itselleni jo monta vuotta Niken Air max tennarit, mutta ne on ollu vähän turhan kalliita. Niiden ovh liikkuu n.80-150€ paikkeilla vähän mallista riippuen. Viime Black Friday päivänä bongasin kyseiset kengät alennuksesta muistaakseni 45 eurolla, mutta niistä oli vain yhtä kokoa jäljellä yksi kappale ja tietysti ne oli pikkasen liian pienet. Tilasin ne kuitenkin kotiin asti ja kävelin kotona toivoen, että ne ei kinnais. Mutta ei palautukseen ne meni.
Siksi olin niin iloinen, kun löysin itselleni kirpputorilta Niken Air max tennarit viidellä eurolla!! Kengät oli ehjät, ainoastaan vähän likaiset ja ne haisi tupakalta. Mutta putsauksella sain ne puhtaaksi ja ne on melkein kuin uudet.
Eri kirppikseltä löysin sitten meidän tytölle myös Niken Air max tennarit, mutta vähän eri malliset. Näissä oli myös kiva pieni lisä, sillä nämä on samalla myös vilkkukengät. Kengät ovat vielä muutaman numeron liian isot, mutta ne tulee käyttöön sitten aikanaan. 5 euroa oli näilläkin hintaa.
Oi vitsit, tää oli kyllä aivan ihana löytö! Valokuvakehyksessä oli vielä pahvisuojat kulmissa eli se oli uusi. Kuva ei oikein anna sille oikeutta, mutta se on todella ison ja massiivisen oloinen, kun siinä on nuo isot kehykset ympärillä. Ihanaa, että saa paljon kuvia samaan aikaan esille, sillä tykkään pitää valokuvia esillä. Tästä kehyksestä maksoin 9,50€.
A:lle löysin Kappahl:in bombertakin kuudella eurolla. Resoreissa oli vähän nukkaa, joka oli pieni miinus, mutta halusin kuitenkin meidän pojalle vähän siistimmän takin.
Instagramiin laitoinkin jo kuvan ja tekstin tästä, kun löysin E:lle laulavan Elsa-nuken vain kymmenellä eurolla. Tämä nukke maksaa uutena n.65€, jota en ikinä kyseisestä nukesta maksaisi. Joten olin iloinen tästä löydöstä.
Ylempänä olevassa kuvassa on E:lle synttärilahjaksi ostettu Sylvanian Families talo ja sen vieressä Sylvanian Families perheauto, joka on kirppislöytö. Uutena auto maksaa n.40€ ja maksoin siitä kymmenen euroa.
Hiukan myös harmitti tuon talon vuoksi, sillä E:n synttäreiden jälkeen löysin saman talon kirppikseltä vain 6,90 euron hintaan ja itse olin maksanut talosta monta kymppiä. Mut tosi usein mulle käy niin, että just sitä, mitä mä sillä hetkellä etsin, ei löydy kirppiksiltä millään, mut heti ku ostan sen uutena, niin johan niitä alkaa kirppiksillä näkyä.
Mitä mieltä ootte löydöistä?
Category: kirpputori, lapset, lifestyle, ostokset
Raivausriennot - Näin poistin kodistamme 500 tavaraa
lauantai 11. toukokuuta 2019
Ammattijärjestäjä Laura Holmström järjesti alkuvuodesta Facebookissa tapahtuman "Tammikuun raivausriennot", jossa tarkoitus oli poistaa tammikuun ensimmäisenä päivänä 31 tavaraa, toisena päivänä 30 tavaraa jne - eli minimalismi -peliä käänteisenä. Saman pelin voi tehdä niin, että poistaa ensimmäisenä päivänä yhden tavaran, toisena kaksi tavaraa jne. Tarkalleen poistettuja tavaroita tulee 496, mutta lopuilla päivillä itse löysin ainakin vähän extratavaroita joten taisin yhteensä poistaa reilu 500 tavaraa.
Ensimmäiset mietteet tästä haasteesta oli se, että löytyykö meiltä noin paljon tavaraa, sillä olen konmarittanut kotimme ja juuri joulukuussa olin karsinut ylimääräisiä tavaroita. Toisena ymmärsin sen, etten pysty tekemään tätä haastetta kuukauden aikana, koska kolmen pienen lapsen äitinä mulla ei vaan riitä aika tavaroiden läpikäymiseen. Ehkä se oli hyvä, sillä sain siitä lisätavaroita esimerkiksi vauvan pieneksijääneistä vaatteista.
Otin näistä poistoista kännykällä kuvan ja nämä eivät ole mitenkään kauniisti aseteltu vaan enemmänkin tällaisia dokumentaarisia kuvia. En aluksi ajatellut tekeväni tästä erikseen postausta, mutta ajattelin, että jos tämä postaus jotain inspiroi tavaran poistamiseen, niin se olisi kyllä kiva!
Muistutuksena vielä, että kaikki nämä poistettavat tavarat poistin meidän kotoa asianmukaisesti. Osan myin kirpputorilla, osan lahjotin eteenpäin esimerkiksi Facebookin roskalavaryhmässä ja vain pieni osa näistä meni puhtaasti roskiin tai jäteasemalle. Voin kertoa, että näiden poistaminen kotoa oli ehkä se vaikein asia. Siinä yks syy olla hamstraamatta tavaroita.
31. Ensimmäisenä päätin lähteä meidän tv-tasossa olevan elektroniikkalaatikon kimppuun. Sieltä löytyikin ylimääräisiä juttuja, joita ei enää tarvittu. Esimerkiksi mun vanha mp3-soitin, kuulokkeet, cd-levyjä, rikkinäisiä puhelimia ja erilaisia johtoja.
30. Vielä jatkui muutamilla erilaisilla johdoilla ja sitten aloitin lasten pieneksi jääneillä vaatteilla. Poistoon lähti myös mun vanhat ala-asteen todistukset ja esimerkiksi vuoden 2018 seinäkalenteri.
29. Meidän vauvan ollessa tammikuussa kolmen kuukauden ikäinen, totesin leikkimaton turhakkeeksi joten se sai lähteä viemästä tilaa. Keittiöstä lähti esimerkiksi lautasia ja pakasterasioita (eihän meillä edes mahdu pakkaseen mitään joten en käytä niitä).  Pois lähti myös Pleikkari 3 uuden konsolin tieltä.
28. Kävin meidän askartelulaatikon kimppuun ja sieltä löytyikin esimerkiksi serpentiiniä, kakkukynttilöitä, klemmareita, nastoja, jonkun häistä jäänyt saippuakuplajuttu, jonka olin säästänyt. Poistoon meni myös rikkinäinen lakana ja rikkinäiset housut.
27. Lisää lastenvaatteita. Sen lisäksi poistin vanhaksi menneitä lääkkeitä, pari vanhaa Raamattua (meillä on niitä aivan liikaa) sekä Ikean laseja uusien tieltä.
26. Sitten kippasin kaikki mun omat vaatteet sängylle yhteen kasaan ja aloin käymään läpi rikkinäiset, liian pienet ja käyttämättömät vaatteet. Sain omia vaatteita poistettua n.14 kpl. Sen lisäksi lisää lastenvaatteita.
25. Kävin läpi eri kaappeja ja löysin käyttämättömät pöytätabletit. Noi oli hienot, mutta lapsiperheessä en kokenut niitä käytännölliseksi. Olisin voinut jättää myös toisen lapsen kohdalla äitiyspakkauksen tilaamatta, sillä meillä oli sitten kaksin kappalein esimerkiksi kynsisakset, hiusharja, kylpylämpömittari jne. Multa hajosi myös sähköhammasharja joten sekin säi lähteä.
24.  Meidän neiti kasvoi alkuvuodesta ja sen seurauksena häneltä jäi jonkin verran vaatteita pieneksi. Poistin myös muutaman harson ja tuikkukynttilöitä paketillisen. En edes polta kynttilöitä. Sain 24 tavaraa poistettua.
23. Lisää harsoja, pari tuttia, koska meidän lapsesta ei tullutkaan tuttivauvaa, lisää vaatteita, muutama vanha kortti, alennuskuponkeja ja sähköhammasharjan juttuja.
22. Poistin esimerkiksi pari tollasta tisseihin liimattavia "kuppeja", joita voi käyttää mekkojen alla ilman että tarvii rintaliivejä laittaa. Poistoon meni myös esimerkiksi liivinsuojuksia ja leikkelehaarukoita.
21&20. Me vaihdoimme alkuvuodesta myös lattian joten poistoon meni jotain reilu 30 neliötä vanhaa laminaattia. Käytin siihen kahden päivän poistot. Kuvassahan ei muuten ole edes kaikkia laminaatteja vielä.
19. Ja lisää vaatteita, rikkimennyt kuvausjalka ja Tupperware kulho palautui takaisin äidille. Myönnän et kuvassa olevat pari lelukippoa ei lähtenytkään meiltä vaan ne sai uuden paikkansa hiekkalaatikolta.
18. Sitten kävin läpi mun meikit ja korut, joista sainkin sen 18 tavaraa. Mukana oli myös vanhoja päiväkirjan avaimia, haha.
17. Poistettiin lasten kanssa muutama kirja, joita ei lueta tai ne oli rikki. Ylioppilaslakin lahjoitin Hope ry:n kautta toivottavasti sellaiseen perheeseen, joilla ei välttämättä olisi lakkiin varaa. Löysin myös yhden rikkinäisen puhelimen. Ja vaatteita... Vauva kasvaa vauhdilla.
16. Raskauden jälkeen mulla muuttu kengän koko 36 koosta 37 kokoon joten kenkiä sai lähteä. Poistoon meni myös esimerkiksi pari lyhtyä, saunatuoksuja, joita en sitten käyttänytkään loppuun ja kakun koristeluun käytettäviä juttuja, jotka ei ollutkaan niin käytännöllisiä.
15. Mukeja, tarjoiluastioita, rikkinäinen viltti, posliininukke, lelulaatikko, kengät ja lisää vaatteita. Siinä 15 tavaraa.
14. Ja lisää vaatteita, kaulahuivi, laukku, jotain usb-johtoja, pari vauvan purulelua, jotka oli jo rikkinäisiä.
13. Laitoin eteenpäin valkoisen kalkkimaalin, lakan ja vahan vaatteiden lisäksi, joille ei enää ole käyttöä. Edelleen oon sitä mieltä et lapsien mukana tulee todella paljon tavaraa ja tämä haaste sen osoittaa.
12. Mua niin nauratti tää, kun en löytänyt 12 tavaran kuvaa mistään! Mutta eipä se menoa haittaa, haha. En vaan halunnut jättää tätä postausta sen takia tekemättä.
11. Meidän vauvan pieneksi jääneitä vaatteita.
10. Lasten vaatteita, kenkiä ja kolme lasten henkaria.
9&8. Vaatteiden ja sukkien lisäksi poistoon lähti esimerkiksi lahjakasseja ja vauvan peitto, jota oon käyttänyt lattialla alustana.
7,6,5,4,3,2&1. + vähän ylimääräistä. Kuten huomaa, niin mulla ei todellakaan riittänyt mielenkiinto poistaa vaan yhtä tavaraa per päivä loppuvaiheessa, niin poistin kaikki könttänä. Poistoon lähti vaatteiden lisäksi esimerkiksi 10kpl pikkupyyhettä, jotka on ollu vauvan pyllypyyhkeinä, iso kasa cd-levyjä ja dvd:itä sekä huonoksi menneitä lautasia ja veitsiä.
Voisin tehdä jossain vaiheessa postauksen mun suhteesta materiaan nykypäivänä, mutta tämän haasteen jälkeen totean edelleen, että karsiminen jatkuu. Lapsiperheessä sitä tavaraa tulee ovista ja ikkunoista ja vaatteita jää pieneksi joten tää ei lopu ikinä. Oikeastaan paljon voi vaikuttaa sillä, mitä tuo ovesta sisälle itse.
Tykkäsittekö tästä postauksesta? Ootko itse konmarittanut tai muuten vaan karsinut tavaroita?
Category: karsiminen, lifestyle, minimalismipeli, oma elämä, raivausriennot
sunnuntai 28. huhtikuuta 2019
Heippa pitkästä aikaa! Nämä taitaakin olla tämän vuoden ekat asukuvat. Valehtelematta tämä asu on ollut mun päällä melkein aina, kun olen jossain käynyt. Kaikki tässä asussa on kirppikseltä hankittu tekonahkalengginssejä, pantaa ja korviksia lukuunottamatta.
Pannat on uusin trendi, jota päätin itsekin kokeilla. Onhan mulla pantoja ollut ennenkin - viimeksi 15-vuotiaana vuonna 2006. Ne pannat oli muovisia ja meni poikki jossain vaiheessa. Tähän pantaan ihastuin Glitterissä värin ja myös sen tyttömäisyyden vuoksi. Mä en hirveästi osaa omaa tyyliäni kuvailla, mutta tyttömäisistä jutuista mä tykkään monessa asussa kuten korkkareista ja toi pantakin oli niin mun tyylinen rusetin takia.
Mekko - Kirpputori/Vila | Takki - Kirpputori/Kappahl | Panta - Glitter (uusi) | Legginssit - Cubus | Kengät - Kirpputori
Tänään ollaan tehty vähän pihahommia: haravoitu ja terassia vähän korjailtu. Aamupäivästä laitoin myös tavaraa Facebookin roskalavaryhmään.
Mähän osallistuin tammikuussa Ammattijärjestäjä Laura Holmströmin järjestämään Raivausriennot -tapahtumaan, jossa tarkoituksena oli raivata tavaraa pois minimalistipelin tapaan, mutta käänteisenä. Eli ekana päivänä piti poistaa kotoa 31 tavaraa, toisena päivänä 30 tavaraa jne. Yhteensä tavaraa lähti vähän alle 500 kpl.
Tästä on tulossa erikseen oma postaus joten en tässä sen enempää siihen mene. Nämä tavarat, jotka annoin pois Roskalavaryhmän kautta oli pääsääntöisesti näitä tavaroita, jotka on vaan odottanut sitä, että jaksais ne kuvata ja laittaa sinne ryhmään.
Myönnän, että oon aika aikaansaava- ja suorittajatyyppi ja näistä mun teksteistä sen varmasti huomaa. Mulla on aina monta rautaa tulessa ja nautin siitä, että saan jotain aikaiseksi. Mulla on paljon työstämistä sen asian kanssa, että osaisin vaan maata sohvalla ja olla tekemättä mitään. Kyllä mä välillä osaan niinkin tehdä, mutta enemmänkin voisin rentoutua.
Mitä mieltä ootte asusta? Iskeekö teihin tää pantavillitys?
Category: asut, lifestyle, muoti, oma elämä
Uudemmat tekstit Vanhemmat tekstit Etusivu
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
Toukokuun kuulumiset + blogiosoitteen päivitys
Raivausriennot - Näin poistin kodistamme 500 tavaraa
CopyRight © | Theme Designed By Hello Manhattan